Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Wieħed mid-drittijiet li jgawdu minnhom iċ-ċittadini Ewropej huwa dak tal-libertà tal-moviment fl-Unjoni Ewropea. Il-Kummissjoni hija konxja minn xi differenzi fost l-Istati Membri fil-livell ta' ospitalità offrut lil ċittadini ta' Stati Membri oħra li jmorru jgħixu fi Stat Membru partikolari? F'dan il-kuntest, hija ffukat b'mod partikolari fuq l-importanza li jiġi promoss l-għarfien tar-regoli tal-UE fil-livell lokali u jitħeġġeġ l-iskambju tal-aħjar prattiki żviluppati madwar l-Ewropa fl-implimentazzjoni ta' dawn ir-regoli u l-indirizzar tal-isfidi tal-inklużjoni soċjali. Dawn is-sejbiet kienu skont ir-riżultat ta' Konferenza dwar il-mobilità fl-UE fil-livell lokali li saret fil-11 ta' Far 2014, u li kienet koorganizzata mill-Kummissjoni u l-Kumitat tar-Reġjuni. Il-konferenza ġabret aktar minn 200 parteċipant mill-awtoritajiet lokali u reġjonali madwar l-UE u ppermettiet okkażjoni oħra biex jiġu skambjati l-aħjar prattiki dwar il-politiki ta' lqugħ. Il-Kummissjoni taf b'xi istituzzjonijiet fl-Istati Membri tat-tip "punt ta' kuntatt waħdeieni" li l-għan ewlieni tagħhom hu li jgħinu lil ċittadini tal-UE minn Stati Membri oħra jistabbilixxu ruħhom fl-Istat Membru ospitanti? Fl-4 ta' Frar 2014 żieda preokkupanti fil-kodiċi legali tal-Afganistan, magħrufa bħala l-Artikolu 26, li tipprojbixxi lill-qraba ta' persuna akkużata milli tixhed kontriha, għaddiet mill-Parlament Afgan. Din it-tibdila fil-kodiċi legali tagħmilha iktar diffiċli għan-nisa Afgani li jixhdu kontra dawk li jattakkawhom u ma tħalli l-ebda xhud mill-familja jieħu passi f'dan is-sens. Dan imur lil hinn mill-liġi standard li ma tħallix lill-koppji miżżewġin jixhdu kontra xulxin, u tagħmel kull tip ta' xhieda bejn il-qraba impossibbli. Hu partikolarment preokkupanti li l-Afganistan għandu storja twila u inkwetanti ta' abbuż domestiku, żwiġijiet furzati u qtil għall-unur. Aħna infaħħru d-dikjarazzjoni tal-Barunessa Ashton fejn titlob li l-Artikolu 26 ikun emendat. Hekk kif it-truppi jibdew iħallu l-Afganistan, hu importanti li nagħmluha ċara li se nibqgħu nagħmluha ta' difensuri għad-drittijiet tan-nisa Afgani. X'azzjoni politika qiegħda tiġi kkunsidrata fir-rigward tal-iżgurar li l-Gvern Afgan jippubblika r-rapport li wiegħed f'Lulju 2013 dwar l-infurzar tal-Liġi dwar l-Eliminazzjoni tal-Vjolenza kontra n-Nisa? Dan hu eżempju ieħor minn għadd ta' ostakoli li jxekklu d-drittijiet tan-nisa fl-Afganistan. Hekk kif it-truppi barranin qed iħallu l-Afganistan, xi pjanijiet għandu s-Servizz Ewropew għall-Azzjoni Esterna biex ikompli jissalvagwardja l-aċċess tan-nisa għall-edukazzjoni u biex jipproteġihom kontra reati ta' vjolenza? Wara l-impenn qawwi tal-UE mal-Ministeru tal-Affarijiet tan-Nisa, reċentament ħarġet ir-rapport EVAW sħiħ. L-UE bħalissa qed tanalizza l-kontenut ta' dan ir-rapport kruċjali. L-avvanz fid-drittijiet kostituzzjonali u legali tan-nisa huwa wieħed mill-iktar elementi importanti ta' progress fl-Afganistan mill-waqgħa tat-Talibani fl-2001. Wieħed mis-setturi fokali għall-UE huwa li tappoġġja t-tisħiħ tal-pulizija u tal-istat tad-dritt, inkluż riforma ġudizzjarja usa', li huma ta' importanza kritika għall-ħarsien tad-drittijiet tan-nisa. L-UE se tkompli tħeġġeġ lill-awtoritajiet Afgani biex jikkonformaw mad-dispożizzjonijiet tal-Qafas dwar ir-Responsabbiltà Reċiproka ta' Tokjo u l-kundizzjonijiet stabbiliti fil-Konferenza ta' Bonn. Il-Ftehim ta' Kooperazzjoni dwar is-Sħubija u l-Iżvilupp previsti se jinkorpora wkoll dispożizzjonijiet tad-drittijiet tal-bniedem bħala elementi essenzjali. L-UE ser tkompli tippromwovi d-drittijiet tan-nisa b'mod partikolari permezz tal-bini tal-kapaċità, l-edukazzjoni dwar id-drittijiet umani, il-forniment ta' appoġġ legali, kenn, konsulenza u medjazzjoni għan-nisa u l-bniet milquta mill-vjolenza fil-familja. Il-missjoni tal-pulizija EUPOL tal-Afganistan tappoġġja l-Unitajiet ta' Reazjoni fil-qasam tal-Familja tal-Ministeru tal-Intern li jipprovdu taħriġ speċjalizzat fl-investigazzjoni kriminali. Dejta ppubblikata minn Cancer Research UK fl-14 ta' Frar 2014 turi li l-irġiel għandhom probabbiltà ta' 50 % aktar min-nisa li jmutu bil-kanċer. Madwar id-dinja jmutu aktar minn 46 miljun raġel fis-sena bil-kanċer, ekwivalenti għall-126 raġel għal kull 100 000. Dawn il-figuri juru wkoll li r-rati ta' mortalità mill-kanċer fost l-irġiel huma għola fl-Ewropa Ċentrali u tal-Lvant. Fir-Renju Unit, irġiel iddjanjostikati bil-kanċer għandhom probbabiltà ta' 30 % aktar min-nisa li jmutu. Il-Kummissjoni xi strateġija qed tadotta sabiex iżżid l-għarfien dwar il-kanċer fl-irġiel fl-Istati Membri? Ir-riċerka turi li t-tendenzi tal-kanċer fl-irġiel qed jinbidlu, il-kanċer tal-pulmun qed jonqos u l-kanċer tal-prostata qed jiżdied. Il-Kummissjoni x'azzjoni qed tieħu biex tiżgura li l-Istati Membri kollha joffru programmi nazzjonali tal-iskrinjar għall-irġiel li jippromwovu dijanjosi bikrija ta' din il-marda? Dieta ħażina, konsum għoli ta' alkoħol u t-tabakk huma fost dawk il-fatturi li l-aktar jikkontribwixxu għall-kanċer fl-irġiel. Il-Kummissjoni x'azzjoni qed tieħu biex tippromwovi stil ta' ħajja għall-irġiel li hu tajjeb għas-saħħa? Il-Kummissjoni tippromwovi għadd ta' inizjattivi biex titqajjem kuxjenza u tinkoraġġixxi għażliet f'isem stil ta' ħajja tajjeb għas-saħħa, inkluż dwar fatturi ta' riskju ewlenin, bħat-tabakk, il-ħsara marbuta mal-alkoħol, dieta ħażina u n-nuqqas ta' attività fiżika. Dawn l-inizjattivi jindirizzaw kemm l-irġiel kif ukoll in-nisa. Il-Kummissjoni taf b'xi ftehim konġunt ta' protezzjoni fl-ispazju tal-ajru bejn l-Isvizzera u l-Unjoni Ewropea li jista' jispjega n-nuqqas ta' risposta min-naħa tal-awtoritajiet Svizzeri fil-konfront ta' dan l-inċident? Fir-rigward ta' kwistjonijiet li jikkonċernaw is-sigurtà u d-difiża, id-deċiżjoni dwar jekk u meta għandha tinbeda azzjoni ta' interċezzjoni fil-każ ta' inġenju tal-ajru li jkun qed jiġi suġġett għal interferenza illegali, tittieħed mill-awtoritajiet nazzjonali (militari). L-istituzzjonijiet tal-UE ma għandhomx setgħat f'dan il-qasam. Dik id-deċiżjoni tkopri wkoll ir-riżorsi li għandhom isiru disponibbli għal dik l-azzjoni u għalhekk l-opportunità li jkun hemm il-prontezza għal interċezzjoni pprovduta fuq bażi ta' 24 siegħa. Fir-rigward tas-sikurezza tal-inġenju tal-ajru li jkun qed jiġi interċettat, ir-Regolament ta' Implimentazzjoni tal-Kummissjoni (UE) Nru 923/2012 tas-26 ta' Settembru 2012 li jistabbilixxi regoli komuni tal-ajru u dispożizzjonijiet operattivi dwar is-servizzi u l-proċeduri fin-navigazzjoni bl-ajru, jipprovdi għal regoli speċifiċi dwar is-sinjali u l-metodi ta' interċezzjoni li jintużaw biex jinterċettaw inġenji tal-ajru ċivili (irreferi għat-taqsima 11 tal-anness). Dawn ir-regoli huma fis-seħħ biex jimminimizzaw ir-riskju ta' nuqqas ta' ftehim bejn l-inġenju tal-ajru li jkun qed jinterċetta (normalment inġenju tal-ajru tal-puliżija, gwardja tal-fruntiera jew militari) u l-inġenju tal-ajru ċivili li jkun qed jiġi interċettat. Huwa mistenni li r-Regolament imsemmi jiġi inkorporat fil-Ftehim tat-Trasport bl-Ajru ta' bejn l-UE u l-Isvizzera fl-2014 u li jsir legalment vinkolanti fuq l-Isvizzera sa mill-2015.
Extracted from C_312_2014.html